
Lietuvoje kauks sirenos: padarykite tai savo telefone, kad gautumėte perspėjimo pranešimus

Antradienį, spalio 7 d., visoje Lietuvoje vyks Gyventojų perspėjimo ir informavimo sistemos (GPIS) patikrinimas – nuo 11 val. 52 min. tris minutes kauks sirenos ir bus siunčiami perspėjimo pranešimai į mobiliuosius telefonus. „Tele2“ inovacijų ekspertas Arnoldas Lukošius primena, kad norint juos gauti, būtina savo telefone įjungti perspėjimo pranešimus. 

Ekspertas pateikia pagrindinius žingsnius, kaip tai padaryti skirtingų gamintojų įrenginiuose.

„Apple“ įrenginiai

Atidarykite Settings > Notifications ir slinkite iki apačios, kol pamatysite skiltį Government Alerts. Įjunkite visus tris perspėjimų lygius – AMBER Alerts, Alert Level-2 ir Alert Level-3.

„Samsung“ telefonai

Nustatymų vieta priklauso nuo jūsų „Android“ versijos:

„Android 12“: eikite į Nustatymai > Saugumas ir pavojus > Belaidžiai nepaprastieji įspėjimai.
„Android 11“: atverkite Nustatymai > Saugumo įspėjimai > Pranešimai > Išplėstiniai nustatymai > Belaidžiai pavojaus įspėjimai.
„Android 10“: ar senesnės versijos: pasirinkite Žinutės > Nustatymai > Skubios pagalbos perspėjimų nustatymai > Skubios pagalbos perspėjimai. Įjunkite parinktį Leisti įspėjimus ir visus perspėjimų lygius – AMBER Alerts, Alert Level-2, Alert Level-3.

„Sony“ telefonai

Atidarykite Meniu > Nustatymai > Žinutės > Srities informacija. Įjunkite pranešimus visomis kalbomis: Srities informacija > Daugiau > Nustatyti kalbas > Visos.

Norėdami nustatyti pranešimų kanalą, eikite į Srities informacija > Daugiau > Naujas, kanalo numerio laukelyje įveskite 578, pavadinime įrašykite Dėmesio, tada pasirinkite Suaktyvinti prenumeratą ir Išsaugoti.

LG telefonai

LG P serijos ir kituose Android OS įrenginiuose eikite į Meniu > Nustatymai > Daugiau > Tinklo transliacijos. Pažymėkite parinktį Įjungti pranešimus ir visas kitas galimas parinktis.

„LG G7 ThinQ“ modelyje atidarykite Korinis transliavimas, spustelėkite trijų taškų meniu viršuje dešinėje ir aktyvuokite funkciją pasirinkę Korinio transliavimo paslauga. Naujam kanalui pridėti spauskite +, įveskite 578 kaip kanalo numerį, pavadinimą – Dėmesio, ir pasirinkite Išsaugoti.

„Huawei“ įrenginiai

Eikite į Meniu > Pranešimai > Perdavimo pranešimas > Gavimo režimas ir pasirinkite Įjungta. Kad pranešimai būtų gaunami visomis kalbomis, pasirinkite Kalbos > Visos kalbos.
Norėdami nustatyti kanalą, atidarykite Perdavimo pranešimas > Kanalo nuostatos: pridėti, įveskite kanalo ID 578, o pavadinimą – Dėmesio.

„Xiaomi“ įrenginiai

Eikite į Meniu > Nustatymai > Daugiau > Avarinės transliacijos ir pažymėkite visus pasirinkimus.

Atkreipkite dėmesį, kad „Xiaomi MI 6“ ir „Xiaomi Redmi 5 Plus“ modeliai šiuo metu nepalaiko korinio transliavimo pranešimų.

Daugiau informacijos apie GPIS funkcijos įjungimą kituose telefonų modeliuose rasite Priešgaisrinės apsaugos ir gelbėjimo departamento (PAGD) prie Vidaus reikalų ministerijos (VRM) interneto svetainėje.

Daugiau informacijos:
Asta Buitkutė
„Tele2“ atstovė ryšiams su visuomene
M +370 668 00467
@ asta.buitkute@tele2.com 


Apie „Tele2“

„Tele2“ nuolatos siekia teikti geriausius pasiūlymus ir siūlyti mažiausias kainas rinkoje. Bendrovė teikia mobiliojo ir fiksuoto ryšio, duomenų perdavimo, kabelinės televizijos, turinio ir daiktų interneto sprendimų paslaugas milijonams klientų. Nuo 1993 m., kai Jan Stenbeck įkūrė bendrovę, ji tapo rimtu konkurentu buvusioms valstybinėms monopolijoms ir kitiems ryšio tiekėjams. Nuo 1996 m. „Tele2“ įtraukta į NASDAQ OMX Stokholmo vertybinių popierių biržos sąrašus. Lietuvoje „Tele2“ pradėjo veiklą 2000 metais. Aplankykite mus www.tele2.lt

